ms fr ms ms ms jv ms ms pl ms ms id ms ms ms ms ms ms ms ms id de en id de id en de ms ceb en en mt es es en en ms id id ms ms id id id es en id id ms tl id tl en id ms ms id ms ms ms ms hu fr en ms ms ms id id en ms ms id ms id ms id
manjoi.my: Memandu di Gugusan Manjoi
Laman Komuniti Untuk Warga Gugusan Manjoi
Sebaiknya, dapatkan panduan arah tuju yang lengkap sebelum memasuki Gugusan Manjoi sekira anda tidak pernah ke sini. Kalau ada seseorang yang arif tentang jalan-jalan di sini mengikuti anda, itu lebih baik.
Kebanyakan jalan-jalan di sini sempit dan pendek. Kereta (paling banyak), bas dan lori kerap diletakkan sesuka hati di bahu jalan yang sudah sememangnya sempit ini. Secara peribadi, saya lebih suka kalau bas dan lori tidak dibenarkan langsung masuk ke sini, tapi mustahil nampaknya!
Kebanyakan keadaan jalan-jalan di sini adalah membahayakan dan boleh mengakibatkan kemalangan. Kecuali Jalan Menteri, tiada jalan lain di dalam Gugusan Manjoi yang mempunyai lorong pejalan kaki. Jadi, pastikan anda memandu dengan perlahan. Ini termasuklah  semua jenis kenderaan – basikal, motorsikal, kereta. Anggaplah semua persimpangan sebagai berbahaya dan boleh menyebabkan kemalangan. Pastikan anda perlahankan kenderaan anda atau berhenti di semua persimpangan dan lengkungan, terutamanya jika anda tidak nampak kenderaan yang datang dari arah lain dengan jelas akibat pagar rumah yang besar, pokok-pokok, atau kereta yang diletakkan sesuka hati dipersimpangan jalan. Ini kerana, sama seperti tempat lain di Malaysia, ada orang yang tidak pedulikan keselamatan (ataupun nyawa) orang lain. Jadi, mereka tidak mahu berhenti di persimpangan/lampu isyarat.
Sentiasalah berhati-hati lebih-lebih lagi jika anda memandu di belakang basikal dan motorsikal – pengendalian kenderaan mereka di luar jangkaan. Kadang-kadang, mereka mengubah arah atau membuat belokan mengejut kerana mengelakkan lubang atau kucing sesat, kadang-kadang kerana memotong, dan kadang-kadang mereka hilang kawalan atas beberapa sebab (termasuklah bercakap dalam telefon bimbit).
Memandu tanpa lesen, cukai jalan atau insuran adalah sangat biasa di sini. Kanak-kanak bawah umur juga ada yang memandu di sini (biasanya dengan kebenaran ibubapa). Ramai pemandu motorsikal tidak berhelmet. Peliknya, ada yang menanggalkan helmet mereka sebaik sahaja memasuki Gugusan Manjoi. Dan Gugusan Manjoi juga ada Mat Rempit kita sendiri. Mereka sama ada berbasikal atau bermotorsikal, suka menunjukkan kebolehan yang bodoh atas jalan raya umum.
Walau bagaimanapun, masih ramai yang berhemah tinggi dan berbudi bahasa di Gugusan Manjoi. Jika anda memandu dan terdapat makcik-makcik , pakcik-pakcik dan kanak-kanak sekolah berbasikal di atas jalan, berhati-hatilah. Anda tentunya mahu orang lain bertimbang rasa sekiranya mereka adalah ibu, ayah, adik, kakak, abang atau anak-anak anda.
Bersama-samalah kita menjadi penyelesainya.
View manjoi.my in a larger map
Dicatat oleh M.Aris di 12:43 PTG
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Langgan: Catat Ulasan (Atom)
• MBI lantik MUMSB uruskan sisa pepejal di Meru dan Manjoi
• Majlis Khatan Perdana 2019 di SKDAST
• Pertandingan Bola Sepak Piala Hj Asmuni bawah 12 tahun
• Dua Program Bulan Kemerdekaan 2019
• Majlis penutupan Bulan Kemerdekaan di SMK Dato' Ahmad Said Tambahan 2
• Pemotongan pokok berisiko tinggi oleh DBI
• Perasmian Akademi Bola Sepak DUN Manjoi
• Gugusan Manjoi dilanda ribut
• Manjoi dinaiki air
• Program Kelab 3K Cilik Bomba
• Kejadian ribut mengakibatkan kerosakan rumah dan pokok tumbang di Manjoi
• Program Gotong Royong di Kampung Tengku Hussein
• Lancar tabung bantu mangsa kebakaran
BERITA | IKLAN | SUARA PENDUDUK
Manjoi.my tidak akan bertanggungjawab dan tidak menerima liabiliti undang-undang terhadap apa-apa yang timbul disebabkan oleh atau berkaitan dengan ketepatan, kebolehpakaian, kesediaan, kekemaskinian, atau kesempurnaan kandungan dalam laman ini.
Manjoi.my tidak akan bertanggungjawab atas kehilangan atau kerosakan termasuk tanpa terhad, secara langsung atau tak langsung akibat penggunaan kandungan di manjoi.my dan laman-laman web lain yang mempunyai pautan ke laman ini. Manjoi.my tidak mempunyai kuasa atau kawalan ke atas laman-laman yang dipautkan. Kemasukan mana-mana pautan tidak semestinya bermaksud sebagai cadangan atau menyokong sebarang pandangan yang dinyatakan di dalam mana-mana laman web tersebut.
Pasukan manjoi.my tidak akan bertanggungjawab ke atas laman web ini sekiranya laman web ini tergendala sementara waktu disebabkan isu-isu teknikal di luar bidang kuasa dan kawalan kami.
Sumbangan idea / artikel
Ingin menyumbang idea atau artikel kepada manjoi.my?
Emel kepada admin[a]manjoi.my berserta dengan Nama Pena (sekiranya anda ingin merahsiakan nama sebenar dalam artikel tersebut).